እኛስ በቀደመው ዘመን ተጠርጣሪወች አንዳንዶቹ ይህ ክብር ይግባውና ወንበዴ ነው እንደአሉት ፡ አንዳንዶች ነብይ ነው እንደአሉት ሳይሆን ነገር ግን በመንፈስ ቅዱስ የተሞሉ ጥቂቶች የህያው የእግዚአብሄር የባህርይ ልጁ ኢየሱስ ክርስቶስ እግዚአብሄር እንተ እንደሆንክ እናምናለን እንዳሉት እናምናለን እንታመናለን፡፡ የቀደሙት የተዋህዶ ቅዱሳንም ይህን ክብሩን ሳያፍሩ ለአለም ለመግለጥ በሰላመ ቅዱስ ገብርኤል ፀሎት ላይ እመቤታችንን ሊያመሰግኑ ሲነሱ “ የአሽናፊ የእግዚአብሄር እናት ሆይ ሰላምታ ላንቺ ይገባሻል” ብለው “ የኢየሱስ እናት” ብለው ለመናፍቃን ቦታ እንዳይተው “የእግዚአብሄር እናት ሆይ” አሏት፡፡ስለዚህም እኛ ኦርቶዶክሳውያን የቅዱሳን ልጆች እንሆን ዘንድ እንፋጠናለንና የተወደደውን የአምላካችንን ስም ስንጠራ በፍፁም ክብር እንደ ቀደሙት አባቶቻችን አጠራር ራሳችንን ዝቅ አድርገን ጌታችን መድሃኒታችንና አምላካችን ኢየሱስ ክርስቶስ ብለን እንጠራዋለን፡፡ይህን ስንል ግን ተዋህዶ ይህን የስም አጠራር ስለትህትና ፣ ስለአምላክ ክብርና ስለ ክርስቶስ ምስክርነት ዘወትር ትጠቀምበታለች እንጂ “ኢየሱስ” ማለት ልክ አይደለም ማለት አይደለም፡፡
